Iepirkuma LVP 2026/130
nolikuma 6.pielikums

Pakalpojuma līgums Nr. __
Dokumenta parakstīšanas datums
ir pēdējā pievienotā droša elektroniskā paraksta
un tā laika zīmoga datums
Liepājas valstspilsētas pašvaldības iestāde “Liepājas būvvalde”, reģ.Nr. 90000437928, turpmāk – Būvvalde vai Pasūtītājs, Būvvaldes vadītājas_______________ personā, kura rīkojas saskaņā ar Liepājas valstspilsētas pašvaldības domes 2023.gada 21.decembra nolikumu Nr.21 “Liepājas būvvaldes nolikums”, no vienas puses, un_________________, reģistrācijas Nr. ______________, valdes priekšsēdētāja/locekļa________________ personā, kurš rīkojas saskaņā ar ________________, turpmāk – Izpildītājs, no otras puses, abas kopā – Puses, katra atsevišķi – Puse, 
pamatojoties uz iepirkuma “Pasākuma “Arhitektūras dienas – Kultūrtirgus” organizēšanas pakalpojums 2026.gada 8.oktobrī un 9.oktobrī” (LVP 2026/130), turpmāk – Iepirkums, rezultātiem, noslēdz šādu līgumu, turpmāk – Līgums:
1. Līguma priekšmets un termiņš
1.1. Pasūtītājs uzdod Izpildītājam un Izpildītājs apņemas sniegt pakalpojumu – nodrošināt pasākuma  “Arhitektūras dienas – Kultūrtirgus” pilna apjoma tehnisko un organizatorisko realizāciju Liepājā 2026. gada 8.oktobrī no plkst. 10.00 līdz plkst. 19.00 un  2026. gada 9.oktobrī no plkst. 9.00 līdz  plkst. 14.30, turpmāk – Pakalpojums, saskaņā ar Pušu apstiprinātajiem pielikumiem, kas ir Līguma neatņemamas sastāvdaļas un Līguma nosacījumiem:  
1.1.1. Iepirkuma Tehniskā specifikācija-Tehniskais piedāvājums (1. pielikums);
1.1.2.   Izpildītāja Finanšu piedāvājums (2. pielikums).
2. Līguma summa un norēķinu kārtība
2.1. Līguma kopējā summa bez pievienotās vērtības nodokļa (turpmāk – PVN) ir ________ EUR (______ euro). PVN summa tiek aprēķināta un norādīta elektroniskā rēķinā atbilstoši Latvijas Republikas normatīvajos aktos noteiktajām nodokļa procenta likmēm un noteikumiem. 
2.2. Pasūtītājs veic Līguma 2.1. apakšpunktā noteiktās Līguma kopējās summas apmaksu šādā kārtībā:
2.2.1. pirmās daļas maksājumu (priekšapmaksu) 50 % apmērā no Līguma kopējās summas, t. i. ______ EUR (____euro), Pasūtītājs samaksā 14 (četrpadsmit) dienu laikā pēc Līguma parakstīšanas un elektroniskā rēķina saņemšanas, ieskaitot to Izpildītāja norādītajā kontā;
2.2.2. otrās daļas maksājumu 50 % apmērā no Līguma kopējās summas, t. i. ________ EUR (_____ euro), Pasūtītājs samaksā 14 (četrpadsmit) dienu laikā pēc Pakalpojuma atskaites par kultūras pasākuma organizēšanas īstenošanas gaitu un izpildes rezultātiem (turpmāk – Atskaite) parakstīšanas un elektroniskā rēķina saņemšanas, ieskaitot to Izpildītāja norādītajā kontā;
2.3. Rēķina formāts un iesniegšanas kārtība:
2.3.1. Izpildītājs sagatavo un iesniedz Pasūtītājam apmaksai rēķinu elektroniskā formātā Būvvaldes e-adresē: EREKINI@90000437928.
2.3.2. Ja Izpildītājs ir iesniedzis nepareizi aizpildītu un/vai Līguma nosacījumiem neatbilstošu rēķinu, Pasūtītājs šādu rēķinu apmaksai nepieņem un neakceptē. Izpildītājam ir pienākums iesniegt atkārtoti pareizi un Līguma nosacījumiem atbilstoši aizpildītu rēķinu. Šādā gadījumā rēķina apmaksas termiņu skaita no dienas, kad Izpildītājs ir iesniedzis atkārtotu rēķinu.
3. Pakalpojuma izpildes nodošanas un pieņemšanas kārtība
3.1. Pakalpojums tiek nodots Pasūtītājam ar Atskaiti, kuru sagatavo Izpildītājs. 
3.2. Pasūtītājs 3 (trīs) darba dienu laikā pēc Izpildītāja paziņojuma par Pakalpojuma pabeigšanu veic Pakalpojuma pārbaudi un paraksta Atskaiti.
3.3. Ja sniegtā Pakalpojuma laikā konstatēti trūkumi vai defekti, vai neatbilstība Pakalpojuma uzdevuma noteikumiem, Pasūtītājs tiesīgs nepieņemt Pakalpojumu līdz trūkumu novēršanai un neparakstīt Atskaiti, vai parakstīt to ar attiecīgām atrunām.
3.4. Izpildītājs novērš Atskaitē norādītos Pakalpojuma trūkumus par saviem līdzekļiem ne vēlāk kā 10 (desmit) darba dienu laikā.
3.5.  Pakalpojuma izpilde jānodrošina atbilstoši normatīvajos aktos noteiktajam.
4. Līguma darbības izpildes termiņš un kārtība
4.1. Līgums stājas spēkā tā abpusējas parakstīšanas dienā un ir spēkā līdz pilnīgai Pušu saistību izpildei.
4.2. Izpildītājs: 
4.2.1. sniedz Pakalpojumu profesionāli, augstā kvalitātē, ar to iemaņu un rūpības, un centības līmeni, kāds piemīt citiem šīs nozares profesionāļiem, kas sniedz līdzīga veida pakalpojumus. Pakalpojums tiek veikts saskaņā ar Līgumu un tā pielikumiem;
4.2.2. Pakalpojums jāveic Līgumā noteiktajos termiņos;
4.2.3. kompetences ietvaros nodrošina sekmīgu, atbilstošu un drošu pasākuma norisi, organizējot sadarbību pasākuma sagatavošanas un īstenošanas laikā starp visām pasākumā iesaistītajām personām, veicot visas nepieciešamās darbības atbilstoši Līgumam un Pasūtītāja rakstiskajiem un mutiskajiem norādījumiem;
4.2.4. apņemas pēc Pasūtītāja pieprasījuma rakstveidā vai mutiski sniegt informāciju par Pakalpojuma izpildes gaitu;
4.2.5. ir tiesības uzticēt trešajām personām Pakalpojuma atsevišķu procesu izpildi. Piesaistot pakalpojuma izpildes procesā trešās personas, Izpildītājs atbildīgs Pasūtītājam par Līguma saistību pienācīgu izpildi;
4.2.6. apņemas saskaņot ar Pasūtītāju visas izmaiņas, kādas radušās Pakalpojuma izpildes gaitā, kā arī informēt Pasūtītāju par visiem šķēršļiem un problēmām, kas varētu kavēt Pakalpojuma veiksmīgu izpildi vai ietekmēt tā kvalitāti;
4.2.7. saskaņo pasākuma norisi ar attiecīgajām valsts un pašvaldības institūcijām, nodrošinot visas nepieciešamās atļaujas un saskaņojumus Pakalpojuma nodrošināšanai, kā arī nodrošina saistību noformēšanu Pakalpojuma pasākumiem un aktivitātēm par autortiesībām un blakustiesībām, saskaņā ar Latvijas Republikā spēkā esošajiem normatīvajiem aktiem;
4.2.8. veicot Līguma izpildi, ievēro visas valsts un pašvaldības institūciju likumīgās prasības, kādas var tikt izvirzītas vai ir izvirzāmas Līgumā paredzēto darbu izpildei;
4.2.9. ievēro visas prasības attiecībā uz pasākuma izpildes drošību saskaņā ar Publisku izklaides un svētku pasākumu drošības likumu; 

4.2.10. atceļ vai pārtrauc Pakalpojumu, ja to prasa darbu izpildes drošības apsvērumi visos gadījumos, kad cēloņu novēršana nav atkarīga no Izpildītāja vai šos cēloņus Izpildītājs nav spējīgs ar saviem spēkiem novērst; 
4.2.11. nodrošina, lai iepirkuma līguma izpildē netiek ietvertas Krievijas Federācijas un Baltkrievijas Republikas izcelsmes preces un pakalpojumi.
4.3. Pasūtītājs:
4.3.1. apņemas savas kompetences ietvaros nodrošināt Izpildītājam nepieciešamo atbalstu valsts un pašvaldības iestādēs organizatorisko jautājumu risināšanai Pakalpojuma izpildes laikā;
4.3.2. sniedz Izpildītājam informāciju un dokumentāciju, kas nepieciešama Pakalpojuma izpildes nodrošināšanai, ciktāl tas ir Pasūtītāja kompetencē;
4.3.3. veic apmaksu Līguma 2. punktā noteiktajā termiņā un kārtībā;
4.3.4. kontrolei par finanšu līdzekļu izmantošanu var pieprasīt no Izpildītāja grāmatvedības dokumentus un citus darījumu apliecinošus dokumentus, kas saistīti ar  Līguma 1. punktā minētā Pakalpojuma izpildi.
5. Pušu atbildība
5.1. Visi no Pasūtītāja vai Izpildītāja saņemtie maksājumi tiek dzēsti saskaņā ar Civillikuma 1843. panta noteikumiem.
5.2. Gadījumā, ja Izpildītājs nenodrošina savu saistību izpildi, Pasūtītājs ir tiesīgs vienpusēji atkāpties no Līguma, par to paziņojot Izpildītājam, un pieprasīt no Izpildītāja atlīdzināt radušos zaudējumus un saistīto izdevumu kompensāciju, ja tiek konstatēts, ka piedāvātais Pakalpojums neatbilst Līgumā un tā pielikumos noteiktajām prasībām, un Pasūtītāja iebildumi netiek novērsti nekavējoties.
5.3. Gadījumā, ja Pasūtītājs nenodrošina savu saistību izpildi, Izpildītājs ir tiesīgs vienpusēji atkāpties no Līguma un pieprasīt radušos izdevumu kompensāciju no Pasūtītāja.
5.4. Pasūtītājs ir tiesīgs vienpusēji atkāpties no Līguma izpildes, ja:

5.4.1. Līgumu nav iespējams izpildīt tādēļ, ka Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas; 

5.5. tiek konstatēts, ka iepirkuma līguma izpildē tiek ietvertas Krievijas Federācijas un Baltkrievijas Republikas izcelsmes preces un pakalpojumi.

5.6. Izpildītājs pilnā mērā atbild par savā rīcībā izmantotajiem materiālajiem un finanšu līdzekļiem, ka arī par Pasūtītājam un trešajām personām radītajiem zaudējumiem, kas izriet tieši vai netieši no Izpildītāja un to piesaistīto personu rīcības.
6. Nepārvarama vara
6.1. Puses nav atbildīgas par savu Līgumā noteikto saistību neizpildi, nepienācīgu izpildi vai izpildes nokavēšanu, ja to cēlonis ir nepārvaramas varas (Force Majeure) apstākļi, kurus attiecīgā Puse nevarēja paredzēt, novērst vai ietekmēt. Pie šādiem apstākļiem pieskaitāmas dabas stihijas (zemestrīce, plūdi, vētra u. tml.), streiki, jebkuras kara un teroristiskas darbības, kā arī jebkādi valsts vai pašvaldību institūciju izdoti normatīvie akti, kuru rezultātā nav iespējama Līguma saistību izpilde.
6.2. Par nepārvaramas varas apstākļu iestāšanos otra Puse rakstiski jāinformē 2 (divu) darba dienu laikā pēc šādu apstākļu iestāšanās dienas. Nepārvaramas varas apstākļu iestāšanās ir jāapstiprina ar kompetentās iestādes izdotu dokumentu.
6.3. Iestājoties nepārvaramas varas apstākļiem, Pusēm jāveic iespējamie nepieciešamie pasākumi, lai nepieļautu vai mazinātu zaudējumu rašanos.
6.4. Nepārvaramas varas apstākļu iestāšanās gadījumā Līguma noteikumu izpildes termiņš tiek pagarināts par laika posmu, kādā darbojas nepārvaramās varas apstākļi.
6.5. Ja nepārvaramas varas apstākļu ietekme turpinās ilgāk nekā trīs mēnešus, Puses vienojas par tālāko sadarbību vai par Līguma izbeigšanu.
7. Līguma izpildē iesaistītā personāla un apakšuzņēmēju nomaiņa
  7.1.  Puses vienojas, ka apakšuzņēmējs ir Izpildītāja nolīgta persona, kura sniedz Pakalpojumu Līguma izpildei.
  7.2.  Izpildītāja pienākums ir nodrošināt Pasūtītāja prasību izpildi, nepieciešamības gadījumā lemjot par apakšuzņēmēja vai personāla nomaiņu.
  7.3. Izpildītājs ir atbildīgs pret Pasūtītāju un trešajām personām par visiem zaudējumiem, kuri radušies Izpildītāja nodarbināto apakšuzņēmēju saistību izpildes ietvaros.
8. Personas datu aizsardzība
8.1. Ja Līguma ietvaros tiek iegūti dokumenti vai informācija, kas satur vai var saturēt fizisko personu datus (turpmāk – Dati), Puses ir tiesīgas apstrādāt no otras Puses iegūtos datus tikai ar mērķi nodrošināt Līgumā noteikto saistību izpildi, ievērojot spēkā esošajos normatīvajos aktos noteiktās prasības Datu apstrādei un aizsardzībai. Veicot Datu apstrādi, katra Puse ir atbildīga par Datu apstrādes nodrošināšanu saskaņā ar Līgumu un normatīvajos aktos noteikto. Katrai Pusei ir pienākums Līguma ietvaros īstenot atbilstošus tehniskus un organizatoriskus pasākumus, lai nodrošinātu un spētu uzskatāmi parādīt, ka Datu apstrāde notiek saskaņā ar Datu apstrādi regulējošiem normatīviem aktiem.
8.2. Apstrādājot personas datus, Puses nodrošina tikai pilnvarotu personu piekļūšanu pie resursiem, kas tiek izmantoti personu datu apstrādei un aizsardzībai (tajā skaitā pie personas datiem).
8.3. Ja Līguma izpildes ietvaros viena Puse nodod otrai Pusei Datus, tad Puse, kura nodod Datus, ir atbildīga par nodoto Datu pareizību un to, ka tā ir tiesīga nodot Datus otrai Pusei. Puse papildina vai izlabo Datus, izbeidz attiecīgās Puses nodoto datu apstrādi vai iznīcina tos, ja nodotie Dati ir nepilnīgi, novecojuši, nepatiesi vai pretlikumīgi apstrādāti. Līguma izpildes ietvaros saņemtos Datus Puses apņemas neuzglabāt ilgāk, kā tas nepieciešams mērķim, kam tie ir nodoti, un pēc Līgumā noteiktā mērķa sasniegšanas apņemas dzēst saņemtos Datus no savām informācijas sistēmām visātrākajā iespējamajā laikā.
8.4. Puses vienojas, ka gadījumā, ja kāda no Pusēm tiek saukta pie atbildības par fizisko personu datu aizsardzības pārkāpumu, ko izdarījusi otra Puse, vainīgā Puse, ciktāl tā ir atbildīga par pārkāpumu, atlīdzina visas izmaksas, maksājumus, kaitējumu, izdevumus vai zaudējumus, kurus tā nodarījusi savas darbības vai bezdarbības rezultātā.
9. Strīdu izskatīšanas kārtība
Pušu domstarpības, kas rodas Līguma ietvaros un skar Līgumu vai tā pārkāpšanu, izbeigšanu vai spēkā esamību, tiek risinātas abpusējās sarunās, kurās panāktā Pušu vienošanās noformējama rakstveidā. Ja vienošanās netiek panākta, strīds tiek izšķirts Latvijas Republikas spēkā esošajos normatīvajos aktos noteiktajā kārtībā.
10. Noslēguma noteikumi
           10.1. Visa informācija, kas attiecas uz Līgumu, nav izpaužama trešajām personām bez Pušu iepriekšējas rakstiskas piekrišanas, izņemot normatīvajos aktos noteiktajos gadījumos, un izmantojama tikai un vienīgi Līguma izpildes nodrošināšanai.
                10.2. Vienas Puses īpašnieka vai īpašuma formas maiņa nevar būt par pamatu Līguma izbeigšanai. Līguma izpildīšanas pienākums pāriet attiecīgās Puses tiesību un saistību pārņēmējiem.
                10.3. Līguma grozījumi var attiekties uz pasākuma programmu un ar to saistītajiem dokumentiem, pasākumu norises vietām un pasākuma dalībnieku sastāvu. Finanšu piedāvājuma izmaksu pozīciju vienības izcenojuma pārskatīšana var notikt tikai gadījumā, ja pēc Līguma noslēgšanas no Izpildītāja gribas neatkarīgu un pierādāmu iemeslu dēļ būtiski pieaugušas Pakalpojuma nodrošināšanas izmaksas, un Līguma izpilde ir kļuvusi būtiski apgrūtināta vai neiespējama. Šādā gadījumā saskaņā ar Publisko iepirkumu likuma 61.panta piektās daļas 2.punktu papildus summa nedrīkst sasniegt 10 procentus no Līgumā noteiktās summas.
          Līguma grozījumi un papildinājumi noformējami rakstiski. Tie pievienojami Līgumam kā pielikumi un kļūst par Līguma neatņemamām sastāvdaļām. 
           10.4. Puses apņemas 5 (piecu) darba dienu laikā paziņot viena otrai par savas atrašanās vietas, pārstāvja, bankas rekvizītu un citas būtiskās informācijas izmaiņām, kas var ietekmēt Līguma pienācīgu izpildi. Puses uzņemas pilnu atbildību par šī pienākuma savlaicīgu nepildīšanu.
           10.5. Ja kāds no Līguma noteikumiem zaudē savu juridisko spēku, tas neietekmē pārējos Līguma noteikumus.
           10.6. Puses ir materiāli savstarpēji atbildīgas par zaudējumu nodarīšanu saskaņā ar spēkā esošajiem Latvijas Republikas normatīvajiem aktiem.
           10.7. Puses nosaka kontaktpersonas, kuras veic savstarpēju sadarbības koordinēšanu, kā arī ir tiesīgas parakstīt Atskaiti Līguma ietvaros:
 10.7.1. Pasūtītāja kontaktpersona: _______________, tālr. __________, e-pasts: ___________________; 
 10.7.2. Izpildītāja kontaktpersona: _______________, tālr. __________, e-pasts: ___________________.
           10.8. Visi paziņojumi un pretenzijas, kas saistītas ar Līguma izpildi, ir iesniedzamas rakstiski otrai Pusei Līgumā norādītajā adresē, un tās ir uzskatāmas par saņemtām, ievērojot Paziņošanas likuma nosacījumus.
           10.9. Līgums sagatavots latviešu valodā. Līgums parakstīts ar drošu elektronisko parakstu un satur laika zīmogu.
           10.10.Līgumam pievienoti 2 (divi) pielikumi, kas ir neatņemamas Līguma sastāvdaļas:
           10.10.1.   1. pielikums – Tehniskā specifikācija;
           10.10.2.   2. pielikums – Finanšu piedāvājums;
10. Pušu rekvizīti un paraksti
	Pasūtītājs:
Liepājas būvvalde
Reģistrācijas Nr. 90000437928
Peldu iela 5, Liepāja, LV-3401
Norēķinu rekvizīti: AS “SEB Banka
Kods: UNLALV2X     
Konta Nr. LV77UNLA0020900007322                              
e-pasts: buvvalde@liepaja.lv
Tālr.63404725
Dokumentu ar drošu elektronisko parakstu
parakstīja ___________

	Izpildītājs:
Nosaukums
Reģistrācijas Nr.
Juridiskā adrese: 
Norēķinu rekvizīti: 
Kods: 
Konta Nr. 
e-pasts:
Tālr.
Dokumentu ar drošu elektronisko parakstu
parakstīja ___________

